ষোল ডিসেম্বর অবারিত প্রাণের সঞ্জীবনী ধারা | অনাবিল সংবাদ
বুধবার, আগস্ট ২৩, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
ষোল ডিসেম্বর অবারিত প্রাণের সঞ্জীবনী ধারা
প্রকাশকাল- ১৮:২০,ডিসেম্বর ১৪, ২০১৬,মুক্ত চিন্তা বিভাগে
আশুতোষ সাহা
প্রত্যেক জাতির জীবনে বিশেষ কিছু দিবস থাকে, যে দিবসগুলো তার মর্যাদায় আনে সম্বৃদ্ধি। আমাদের জাতীয় জীবনেও কয়েকটি দিবস খুবই তাৎপর্যপূর্ণ। যেগুলোর গভীরে অবগাহন করলে বিষ্মিত হতে হয়। ষোল ডিসেম্বর এমনই এক বিষ্ময়কর ও গৌরবান্বিত দিবস আমাদের জীবনে। উনিশ’শ একাত্তর সালের এ দিনটিতেই বিশাল এক প্রশিক্ষিত বাহিনী, এদেশের অস্ত্রধারী এক বাহিনীর নিকট সুবোধ বালকের ন্যায় আত্মসমর্পণ করতে বাধ্য হয়েছিল। যারা আমাদের উপর অবর্ণনীয় নৃশংস হত্যাযজ্ঞ সংগঠিত করেছিল একাত্তরে। যা ছিল বিশ্বের অদ্বিতীয় নৃশংস ঘটনা। দীর্ঘ নয় মাস স্থায়ী ছিল এ নৃশংসতা। স্বার্থ মানুষকে অন্ধ করে দেয়। পাকিস্তানি শোষকরা এক মাস, দু’মাস নয় ছব্বিশটি বছর নির্বিঘেœ, নিরাপদে শোষণ করেছিল এদেশকে। কিন্তু যখন আমাদের চৈতন্য জাগ্রত হতে থাকে, আর তাতে তাদের স্বার্থেও আঘাত প্রোথিত হতে থাকে। এ আঘাতের পরিসমাপ্তি ঘটে ষোল ডিসেম্বর একাত্তরে। অন্যায়, অবিচার, বেশিদিন স্থায়ী হয় না। প্রকৃতিই একদিন কোন না কোন প্রকারে এর মুন্ডন করে থাকে। পাকিস্তানিদের বেলায়ও তা হয়েছিল শঠতা, প্রতারণার কারণে। আমাদের বড় শোষক ইয়াহিয়া, ভুট্টো, টিক্কা খান। ওরা যে কত ধূর্ত ছিল, ইতিহাস পাঠ করলে সহজে তা অনুমেয় হয়। এদের তৎকালীন চাল-চলন, বক্তৃতা-বিবৃতিই এর যথেষ্ট প্রমাণ। দু’শ বছর শোষণ বৃটিশরাও করেছিল, তবে তাদের মধ্যে সৃজনশীলতা ছিল। কোন না কোন প্রকারে ওরা আমাদের চেতনাকে জাগিয়ে তুলেছিল। যেমন- শিক্ষা, সংস্কৃতি যাতায়াত ও যোগাযোগের দিক দিয়ে। পরাধীনতা যে কত বড় জঞ্জাল তা ভুক্তভোগী মাত্রই জানে । প্রবাদ আছে যে, অঋণী, অপ্রবাসী মাত্রই প্রকৃত সুখী। অর্থাৎ যার দেনা নেই এবং অন্যের ভূমিতে বাস করে না তারা। আমরা স্বদেশে পরবাসী ছিলাম শত শত বছর। এর চেয়ে লজ্জাজনক অবস্থা আর কি হতে পারে ? পরাধীনতা মৃতবৎ অবস্থার সামিল। দেহে প্রাণ থাকলেও, প্রাণের উচ্ছ্বলতা থাকে না। হৃদয়ে বল থাকলেও তা যেন থাকে পাথর চাপা। মস্তিষ্কে মেধা থাকলেও, তা যেন হয়ে যায় জড়। মুখের বাক্ হয় রুদ্ধ। পরাধীনতা সম্বন্ধে এর চেয়ে বড় উদাহরণ আর আছে কি-না জানা নেই। আমরা ভুক্তভোগীগণের অভিজ্ঞতার আলোকেই এসব তথ্যের অবতারণা। একাত্তরে আমার বয়স ছিল দশ বছর। এখনও জ্বলজ্বল করে ওঠে দেশ ত্যাগ এবং দেশ ত্যাগী মানুষের দুঃখ দুর্দশার চিত্র। নিজস্ব বাড়ী- ঘর, সহায়-সম্পদ ফেলে পার্শ্ববর্তী দেশ ভারতে আশ্রয় নেয়ার দৃশ্য। মনে পড়ে আশ্রিত মানুষগুলোর দুঃখ দুর্দশার অবস্থা। ত্রিশ লক্ষ শহীদ এবং দু’লক্ষ মা-বোনের সম্ভ্রমের বিনিময়ে আমরা পেয়েছি এ স্বাধীন দেশ। এ বত্রিশ লক্ষ মানুষ কত যে মহান, তাদের মান সম্ভ্রম, ত্যাগের বদৌলতে আমাদের মাথা আজ উঁচু। দেহের প্রাণ আজ উচ্ছ্বল, হৃদয়ের বল অমিত, মুখের বাক্ আজ উন্মুক্ত। স্বাধীনতা এমনই পেখম ধরা পাখির ন্যায়। যে কোন গণতান্ত্রিক দেশ পরিচালনা করে সাধারণত রাজনীতিবিদরা। তাদের মধ্যেও নিষ্ঠা, সত্যবাদিতা, ত্যাগ, দেশপ্রেম সমান ভাবে থাকে না। সত্যিকার গুণগুলো যে সব নেতার মধ্যে অধিক পরিমাণে নিহিত থাকে, তাদের ডাকে, তাদের আহ্বানেই সাধারণ মানুষ ঝাঁপিয়ে পড়ে অভীষ্ঠ লক্ষ্য সাধনে। যেমন- বঙ্গবন্ধু শেখ মুজিবুর রহমান- এর অনন্য উদাহরণ। শুদ্ধপ্রাণ নিখুঁত বৈশিষ্ট্য সম্পন্ন মানুষ না হলে কারো কথা কেহ শুনে না। শুদ্ধ প্রাণ মানুষের কথার জোর বেশি। তাই দেখা যায় একাত্তরে খালি হাতেই ঝাঁপিয়ে পড়েছিল সাধারণ মানুষেরা শক্রর বিরুদ্ধে মুজিবের আহবানে। কামার, কুমোর, জেলে, তাঁতি, লেখক, কবি, শিল্পী, সাহিত্যিক প্রত্যেকে স্ব-ম্ব অবস্থানে থেকে দেশ মাতৃকার বিজয় পতাকাকে ছিনিয়ে এনেছিল দুর্বার গতিতে। আমাদের বিজয় আরো ত্বরান্বিত হতো কিন্তুু ঘরের শক্র বিভীষণদের কূট কৌশলের কারণে কিছুটা প্রলম্বিত হয়েছিল। বাস্তব ঘটনা বলি, একাত্তরে আমার এক পিসতুতো ভাই মোহনগঞ্জ থেকে ভারতে আশ্রয় নেয়ার উদ্দেশ্যে, সঙ্গে একটি রেডিও, কিছু অর্থ ও স্বর্ণালংকার নিয়ে যাওয়ার পথে, বাদশাগঞ্জের সন্নিকটে এ দেশের বিভীষণদের কবলে পড়ে সঙ্গের সব কিছু খোয়ান। আসার পথে উদরাময় রোগে আক্রান্তের কারণে নিজের স্ত্রীকেও হারান। মেঘালয়ের সীমান্তে অবস্থান কালে আমার বোন গীতাদিকে চিকিৎসার অভাবে হারাতে হয়। হঠাৎ করে একটি বিপর্যয় জাতীয় জীবনে দেখা দিলে এভাবেই মানুষ ক্ষতিগ্রস্ত হয়। যেমন- মিয়ানমারের রাখাইন রাজ্যে রোহিঙ্গাদের ওপর অমানসিক নির্যাতন এর নিদর্শন। একাত্তরের যুদ্ধে এদেশের যে পরিমাণ ক্ষতি সাধিত হয়েছে তা চক্রান্তকারী দেশটিকে বিক্রি করলেও এর মূল্য সংকুলান হবে না। মূলত কর্ম ফলই ভাগ্য বিধাতা। পাকিস্তানের অতীত কর্মের ফলস্বরূপ আজকের সন্ত্রাসী রাষ্ট্রের খেতাব অর্জন। আর বর্তমানের চিন্তা-চেতনার ওপর নির্ভর করবে তার অবস্থান কোথায় গিয়ে দাঁড়াবে। বিপরীতে আমাদের দেশের উন্নতির অনেক কারণ আছে। এ দেশ কোনো দিন আগ্রাসনে যায়নি। অন্য দেশের মাথায় কাঁঠাল ভেঙ্গে খায়নি। নারী নির্যাতনকারী, ধর্ষণকারী দেশ, সভ্য দুনিয়ায় সবসময় ধীকৃত হয়। বর্তমান যুগে নামের সঙ্গে কাজের গড়মিল খুব বেশিই থাকে। নাম খুব সুন্দর পাকিস্তান। কিন্তু একাত্তরে যে নাপাক কাজ করেছে তা ঘৃন্য থেকে ঘৃন্যতর। ঐ সময় এ দেশের একটি রাজনৈতিক দলও আপন পদে যে কুড়াল মেরেছে, সে আঘাতের ক্ষত আজও বিদ্যমান। এদেশে এত জঙ্গী ফঙ্গির উত্থানও এসব কারণেই। আর তা দমনে এত অর্থ ব্যয়, সময়ের অপচয়, ব্যতিব্যস্ততায় উন্নয়নও বাধাগ্রস্ত হয়েছে অনেক। এদের সহযোগিতায় বড় বড় ধ্বংসযজ্ঞের অনুকূল অবস্থা লাভ করেছিল পাকিস্তানিরা। নতুবা ওরা গ্রামে-গঞ্জে, ঘরে-ঘরে এসে ক্ষতি করার এত প্রক্রিয়া জানত না। যা হোক এখন শুধু এগিয়ে চলার পালা। আর এ এগিয়ে চলার পুরোধায় রয়েছে জাতির পিতার অমোঘ আত্মত্যাগ, অমিত সাহসিকতার কশাঘাত। তাঁর ইঙ্গিতে তৈরী অস্থায়ী মুজিবনগর সরকারের চার কর্ণধার সৈয়দ নজরুল, তাজউদ্দিন আহমেদ, এম. মনসুর আলী এবং কামরুজ্জামান প্রমুখের অসামান্য অবদান। নয়তো আমরা এদেশের মুক্ত আকাশ, লাল সবুজের পতাকা, সোনালী সূর্যের উদিত অবস্থা দেখতে পেতাম না। তৈরী হতো না জাতীয় স্মৃতি সৌধ, শহীদ মিনার। গাইতে পারতাম না, আমার সোনার বাংলা, আমি তোমায় ভালবাসি/ দেখতে পেতাম না জানালার ফাঁক দিয়ে আমার কর্মস্থল কলমাকান্দা কলেজের মাঠের পাশে, চিরল পাতার সবুজ সমারোহে লাল কৃষ্ণচুড়া ফুলের অগ্নিøাত সুদৃশ্য। দেশপ্রেম, দেশের মানুষ, দেশের প্রতিটি ধুলিকণাকে ভালোবেসে পূর্ণও হতে পারতাম না। ভালবাসাই হোক মূলধন। ভালবাসা থাকুক বিদ্যা চর্চায়। ভালবাসা থাকুক মানুষের প্রতি মানুষের। ভালবাসা থাকুক স্রষ্টার সৃষ্ট সকল কিছুতেই। ভালবাসা থাকুক সকল কর্মে, তা যত ছোট বা বড়ই হোক। জাত থাকুক সম্প্রদায়, ধর্ম, বর্ন ইত্যাদি। বৈচিত্র্যে পূর্ণ হোক জগৎ। কিন্তু একমাত্র ভালবাসাই পারে অনাবিল আনন্দে ভরে দিতে এ দেশকে, এ পৃথিবীকে। ভালবাসার গুণ বা শক্তি অনন্ত। এর কাছে ঘৃনা, ঈর্ষা অতি তুচ্ছ। এ ভালবাসা গ্রহণ করা, লালন করা, ব্যবহারিক জীবনে প্রয়োগ করা অত্যন্ত জরুরী। বিজয়ের মাসে এটাই হোক একমাত্র কামনা। সালাম ভালবাসা ঋদ্ধ সর্বাধিনায়ক এম.এ.জি ওসমানী, হাজার সালাম সকল শহীদদের। সকল মরহুম বুদ্ধিজীবী তোমাদের। তোমাদের আত্মত্যাগে আমরা আজ পরম আনন্দে। তোমাদের জয় হোক। একাত্তরের ষোল ডিসেম্বর মৃত প্রাণে সঞ্জীবনীর সঞ্চার, চেতনার উন্মেষ, বিজয় গাথায় শোভিত রতœমাল্য। সোনার বাংলা আজ আর শ্মশান নয়। তলাবিহীন ঝুড়িও নয়। স্রষ্টার ইচ্ছায় সেখানে আজ সৌধ, তলাবিহীন ঝুড়ি আজ বহুতলায় উন্নীত। এসব দেখে নিন্দুকেরা হয়তো ঈর্ষান্বিত হতে পারে। তাতে তো আর আসে যায় না। ভালো কর্মগুণে যার যেথায় অধিষ্ঠিত হওয়ার কথা, সে সেখানেই থাকবে এটাই নিয়ম। একটি মৃত প্রায় জাতি একাত্তরের ষোল ডিসেম্বর পুনর্জীবন ফিরে পায়। এ দিনেই সঞ্জীবনী ধারায় উজ্জীবিত হয় বঙ্গমাতা। বড় দুঃখের বিষয় এদেশের অনেক কুখ্যাত রাজাকার, দেশদ্রোহী ব্যক্তিদেরকেও সর্বোচ্চ আসনে, সম্মানে অধিষ্ঠিত করেছে কতিপয় রাজনৈতিক দলের প্রতিষ্ঠাতাগণ। এতে স্পষ্ট সন্দেহ প্রতীয়মান হয়, এ সকল ব্যক্তির প্রকৃত দেশপ্রেমের ব্যাপারে। এ অপ্রেমের কারণে দেশে আজও সেই বিষাক্ত হাওয়া বিদ্যমান। যার ঘোর এখনো কাটিয়ে উঠা সম্ভব হচ্ছে না। এর দায় বইতে হচ্ছে জাতিকে। পরিশেষে মনটা ভারাক্রান্ত। আমার জ্যেষ্ঠ বোন জ্যোৎøাদির সদ্য প্রয়াণের জন্য। এর পরও বিজয়ে আনন্দে শোককে শক্তিতে পরিণত করে, স্বল্প পরিসরে এ লেখার অবতারণা। একাত্তরের ঐ দিনের বিজয়ের আনন্দের তো আর অন্ত নেই। তাই এ আনন্দ ধারা বয়ে যাক বাঙালি জাতির মানসলোকে, যুগ থেকে যুগান্তর পর্যন্ত। সালাম মাতৃরূপা বীরাঙ্গনাগণ, পঙ্গু মুক্তিযোদ্ধা ও মুক্তিযুদ্ধের শূভাকাঙ্খি বিদেশী বন্ধুরা, সালাম অকৃত্রিম তৎকালীন ভারতের ইন্দিরা গান্ধী সরকার।
Comments Off on ষোল ডিসেম্বর অবারিত প্রাণের সঞ্জীবনী ধারা
← সমন্বিত খামার ব্যবস্থাপনা প্রকল্পের আওতায় কৃষক মাঠ স্কুলের মাঠ দিবস অনুষ্ঠিত আটঘরিয়ায়।
দুর্গাপুরে প্রবীণদের অবদান বিষয়ক মুক্ত আলোচনা →
সাম্প্রতিক সংবাদ
বেঁচে থাকার তাগিদে,কম দামে বিক্রি করছেন শ্রম
ইবি শিক্ষার্থীসহ চার জনকে পুলিশে সোপর্দ করেছে ছাত্রলীগ
বীরগঞ্জে পাওনা টাকা চাওয়ায় বাড়ীতে হামলা ও মারপিট বাবা-মাসহ ৩ জন আহত হয়ে হাসপাতালে ভর্তি
নওগাঁর আত্রাইয়ে বন্যার উন্নতি দূর্গতদের বাড়ছে দূর্ভোগ ত্রান বিতরণ চলছেই।
পাবনা-৩ আসনে আওয়ামীলীগের মনোনয়ন প্রত্যাশি সাবেক ছাত্রনেতা আলী আশরাফুল কবীর
বগুড়ায় গ্রেফতারের পর আসামীর মৃত্যু
তারেক সাঈদ-নূর হোসেনসহ ১৫ জনের মৃত্যুদণ্ড বহাল
শ্যামনগরে আইওএম প্রতিনিধির রূপান্তরের বিভিন্ন কার্যক্রম পরিদর্শন
নকিপুর পাইলট মাঃ বালিকা বিদ্যালয়ে “সততা ষ্টোর”এর উদ্বোধন
যৌন ক্যালেঙ্কারীর দায়ে চাকরি হারালো ইবি শিক্ষক
পাবনায় স্ত্রী হত্যার দায়ে স্বামীর যাবজ্জীবন সশ্রম কারাদন্ড
বীরগঞ্জে বন্যায় ক্ষতিগ্রস্ত ১৩০ জন কৃষকের মাঝে বিনা মুল্যে ব্রি-৩৪ ধানের বীজ বিতরন
পাবনার সাঁথিয়ায় ভিজিএফ চাল বিক্রয়ের দায়ে ইউপি চেয়ারম্যান ও মেম্বরসহ ৬ জন গ্রেফতার
হবিগঞ্জে জাতীয় ভোক্তা অধিকার সংরক্ষণ অধিদপ্তর কর্তৃক অভিযানে ৬ প্রতিস্টানকে জরিমানা
বগুড়ায় নাটাই কৃষ্ণপাড়া সার্বজনীন দূর্গা পূজা উদযাপন কমিটি গঠন
রাজশাহী ও চলনবিলের সংবাদ
বেঁচে থাকার তাগিদে,কম দামে বিক্রি করছেন শ্রম
নওগাঁর আত্রাইয়ে বন্যার উন্নতি দূর্গতদের বাড়ছে দূর্ভোগ ত্রান বিতরণ চলছেই।
পাবনা-৩ আসনে আওয়ামীলীগের মনোনয়ন প্রত্যাশি সাবেক ছাত্রনেতা আলী আশরাফুল কবীর
বগুড়ায় গ্রেফতারের পর আসামীর মৃত্যু
পাবনায় স্ত্রী হত্যার দায়ে স্বামীর যাবজ্জীবন সশ্রম কারাদন্ড
পাবনার সাঁথিয়ায় ভিজিএফ চাল বিক্রয়ের দায়ে ইউপি চেয়ারম্যান ও মেম্বরসহ ৬ জন গ্রেফতার
গুরুদাসপুরে বন্যার্তদের মাঝে মেডিকেল টিম
পাবনা-৩ আসন- বিএনপি চায় পূনরুদ্ধার-আওয়ামীলীগ চায় ধারাবাহিকতা
গুরুদাসপুরের বন্যা পরিস্থিতি দূর্গতদের সিমাহীন দূর্ভোগ
পাবনার টেবুনিয়ার সীড গোডাউনের সামনে কৃষি শ্রমিকদের বিক্ষোভ
মাধ্যমিকে চারুকলাকে অবমূল্যায়নের প্রতিবাদে মানববন্ধন
বগুড়ায় বিয়ের প্রলোভন দিয়ে ধর্ষণ ॥ আদালতে মামলা
গ্রেনেড হামলা দিবস উপলক্ষে গাবতলীতে আ’লীগের আলোচনা সভা
বগুড়ায় জলবায়ু পরিবর্তন জনিত অভিযোজন ও প্রশমনে করণীয় শীর্ষক সমন্বয় সভা অনুষ্ঠিত
জেলা প্রশাসকের ডাকে সর্বস্তরের জনতার ঢল ঐতিহ্যবাহী ইছামতি নদীপাড়ে ॥ নৌ র‌্যালী অনুষ্ঠিত

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০